CELEX: 32020D0539
Language: sk
Date: 2020-04-15 00:00:00
Title: Rozhodnutie Rady (EÚ) 2020/539 z 15. apríla 2020, ktorým sa nahrádza predseda výboru ustanoveného v článku 255 Zmluvy o fungovaní Európskej únie

20.4.2020   
               
               
                  SK
               
               
                  Úradný vestník Európskej únie
               
               
                  L 122/1
               
            
         ROZHODNUTIE RADY (EÚ) 2020/539
         z 15. apríla 2020,
         ktorým sa nahrádza predseda výboru ustanoveného v článku 255 Zmluvy o fungovaní Európskej únie
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 255 druhý odsek,
         so zreteľom na iniciatívu predsedu Súdneho dvora zo 6. marca 2020,
         keďže:
         
                     (1)
                  
                  
                     Podľa článku 255 prvého odseku Zmluvy o fungovaní Európskej únie sa zriadil výbor na účely poskytnutia stanoviska k vhodnosti kandidátov vykonávať funkciu sudcu a generálneho advokáta na Súdnom dvore a na Všeobecnom súde (ďalej len „výbor“) pred tým, ako vlády členských štátov vykonajú vymenovania.
                  
               
                     (2)
                  
                  
                     Rozhodnutím (EÚ, Euratom) 2017/2262 (1) Rada vymenovala sedem členov výboru na obdobie štyroch rokov, ktoré sa skončí 28. februára 2022.
                  
               
                     (3)
                  
                  
                     Pán Christiaan TIMMERMANS, predseda výboru, informoval listom z 27. februára 2020 Radu o svojom odstúpení.
                  
               
                     (4)
                  
                  
                     Predseda Súdneho dvora navrhol listom zo 6. marca 2020 v súlade s bodom 3 pravidiel činnosti výboru uvedených v prílohe k rozhodnutiu Rady 2010/124/EÚ (2) vymenovať pána Allana ROSASA za predsedu výboru na zvyšný čas funkčného obdobia ako náhradu za pána Christiaana TIMMERMANSA.
                  
               PRIJALA TOTO ROZHODNUTIE:
         
            Článok 1
            Pán Allan ROSAS sa vymenúva za predsedu výboru ustanoveného v článku 255 Zmluvy o fungovaní Európskej únie na obdobie do 28. februára 2022.
         
         
            Článok 2
            Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
         
         
            V Bruseli 15. apríla
            
               
                  Za Radu
               
               
                  predseda
               
               G. GRLIĆ RADMAN
            
         
         
            (1)  Rozhodnutie Rady (EÚ, Euratom) 2017/2262 zo 4. decembra 2017, ktorým sa vymenúvajú členovia výboru ustanoveného v článku 255 Zmluvy o fungovaní Európskej únie (Ú. v. EÚ L 324, 8.12.2017, s. 50).
         
            (2)  Rozhodnutie Rady 2010/124/EÚ z 25. februára 2010 o pravidlách činnosti výboru ustanoveného v článku 255 Zmluvy o fungovaní Európskej únie (Ú. v. EÚ L 50, 27.2.2010, s. 18).